Imut il-kitarrist tal-grupp Ingliż The Animals, Hilton Valentine. Huwa miet nhar il-Ġimgħa li għadda fl-għomor ta' 77 sena. Valentine huwa magħruf li ħoloq wieħed mill-aktar riffs famużi fil-mużika pop fis-snin sittin, filwaqt li r-record label ta' The Animals, ABKCO Music, iddeskriviet lil Valentine bħala pijunier li influwenza l-ħoss tar-rock and roll. Il-verżjoni li għamlu The Animals tal-kanzunetta blue The House of The Rising Sun kienet fil-quċċata tal-klassifiċi Ingliżi u Amerikani fl-1964, tant li sal-lum il-ġurnata għadha fost l-aktar kanzunetti poplari tal-grupp.